VSA brei lugaanvalle in Afrika uit – praag.co.za
Die aanval het volgens Somaliese regeringsamptenare die al Sjabaab-leier Ahmed Abdi Godane en ander leiers geteiken wat glo byeen was by die plek, maar daar was geen bevestiging dat hulle getref is nie.
Die Pentagon is tans besig met die voorbereiding van 'n onbemande tuig-basis op een van die mees afgeleë plekke op aarde: 'n Ou kameelkaravaankruispad in die middel van die Sahara.
Na maande van onderhandelinge het die regering van Niger, 'n Wes-Afrika-land, is die Amerikaanse weermag gemagtig om onbemande tuie uit die modder-ommuurde woestynstad van Agadez te stuur.
Die besluit gee die Pentagon 'n toesigmiddelpunt – die tweede in Niger en derde in die streek – om sogenaamde Islamitiese ekstremiste in Noord- en Wes-Afrika op te spoor.
Dit bevorder ook publisiteit vir die Amerikaanse strategie om bedreigings saam met Frankryk, die voormalige koloniale mag in daardie deel van die vasteland, aan te pak.
Die VSA se militêre magte onderneem dikwels oorvlugte oor Somalië, maar lugaanvalle en grondaanvalle is relatief ongewoon.
Die Pentagon het 'n groot tuigbasis by Camp Lemmonnier in Djiboeti, wat grens aan Somalië in die Horing van Afrika, maar stuur tuie oor Somalië uit 'n basis in Ethiopië.
Skrywer praagGepubliseer op 3 September 2014 Kategorieë Internasionale nuus, NuusSleutelwoord AFRICOM, Frankryk, Islamitiese ekstremiste, lugaanvalle, niger, onbemande tuie, Somalië